Odmevi, 15.5.2009


Naslov: Kandidati na Vinski vigredi v Metliki

T- Metlika /

Danes se je v Metliki tudi uradno začela letošnja vinska vigred. To množično prireditev so za svojo predstavitev izkoristili tudi kandidati za poslance v evropskem parlamentu, ki jih bomo volili 7. junija. Tako je LDS v podjetje ALU-K Kovinoplastika pripravil regijsko predstavitev kandidatne liste za volitve v evropski parlament, ki se jo je udeležil kandidat Jelko Kacin in podpredsednica stranke Zdenka Cerar.

Kandidati SDS za evropske poslance Zofija Mazej Kukovič, Dragutin Mate in Mirko Zamernik pa so se udeležili slavnostne otvoritve 22. Vinske vigredi, prav tako pa tudi vsi kandidati SD za evropske poslance Zoran Thaler, Tanja Fajon, Andrej Horvat, Mojca Kleva, Lev Kreft, Karmen Pahor in Andreja Katič, ki so na otvoritev sicer zamudili, so bili pa prisotni kasneje in skupaj z drugimi obiskovalci uživali na tej največji etnološki prireditvi pri nas.

